DGB/121199/11.01.2023

DIRECȚIA GENERALĂ BIODIVERSITATE

REFERAT DE APROBARE

a ordinului pentru aprobarea Planului de management al sitului Natura 2000 ROSCI0405 Dealurile Strehaia-Bâtlanele

Planul de management al sitului Natura 2000 ROSCI0405 Dealurile Strehaia-Bâtlanele a fost realizat de Asociația Regională pentru Dezvoltare Antreprenorială Oltenia, în parteneriat cu Agenția pentru Protecția Mediului Mehedinți, prin proiectul ”Elaborarea planului de management pentru situl de importanță comunitară ROSCI0405 Dealurile Strehaia-Bâtlanele”.

Planul de management al sitului Natura 2000 ROSCI0405 Dealurile Strehaia-Bâtlanele a fost transmis de Agenția Națională pentru Arii Naturale Protejate către Ministerul Mediului, Apelor și Pădurilor prin adresa nr. 2771/15.09.2022. Pentru acest plan a fost emisă, de către Agenția pentru Protecția Mediului Mehedinți, Decizia etapei de încadrare nr. 1/06.01.2020.

Având în vedere prevederile art. 21 alin.(2) din *Ordonanța de urgență a Guvernului nr. 57/2007 aprobată cu modificări și completări prin Legea nr. 49/2011, cu modificările şi completările ulterioare*, care menționează că ”(2) Pentru ariile naturale protejate care nu necesită structuri de administrare special constituite, planurile de management şi regulamentele se elaborează de către Agenția Națională pentru Arii Naturale Protejate, se avizează de către Agenția Națională pentru Protecția Mediului/instituțiile din subordinea acesteia, după caz, şi se aprobă prin ordin al conducătorului autorității publice centrale pentru protecția mediului, cu avizul autorității publice centrale din domeniul culturii şi consultarea autorităților publice centrale din domeniul dezvoltării regionale şi administrației publice, agriculturii şi silviculturii”.

În urma avizării interne a proiectului de Ordin pentru aprobarea Planului de management al sitului Natura 2000 ROSCI0405 Dealurile Strehaia-Bâtlanele, proiectul de Ordin, referatul și planul de management au fost postate pentru consultare publică, în baza *Legii nr. 52/2003 privind transparența decizională în administrația publică, republicată,* pe site-ul Ministerul Mediului, Apelor și Pădurilor și au fost transmise spre avizare/consultare către ministerele listate în art. 21 alin. (2) și (7) din  *Ordonanța de urgență a Guvernului nr. 57/2007 aprobată cu modificări și completări prin Legea nr. 49/2011, cu modificările şi completările ulterioare.* Nu au fost primite observații și comentarii pe perioada cosultării publice.

Având în vedere cele menționate, vă rugăm să fiți de acord cu avizarea proiectului de Ordin pentru aprobarea Planului de management al sitului Natura 2000 ROSCI0405 Dealurile Strehaia-Bâtlanele.

Daniela Drăcea

Director general

Elaborat: John Smaranda, consilier

DGB/121199/11.01.2023